70. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 133 της 30 Απρ./4 Μαΐου 1983 (ΦΕΚ Α΄ 59) Τροποποίηση και συμπλήρωση διατάξεων που ρυθμίζουν θέματα των Σχολείων Μέσης Γενικής Εκπαιδεύσεως. Έχοντας υπόψη: α)Τις διατάξεις της παρ. 4 του άρθρ. 31 του Νόμ. 309/1976 «περί οργανώσεως και διοικήσεως της Γενικής Εκπαίδευσης». β)Τις διατάξεις των παρ. 1 και 4 της κοινής απόφασης του Πρωθυπουργού και του Υπουργού Εθνικής Παιδείας και Θρησκευμάτων Η/5421/82 «Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 τ.Β΄, 13.7.82). γ)Την πράξη 27 του έτους 1983 του Κέντρου Εκπαιδευτικών Μελετών και Επιμορφώσεως (Κ.Ε.-Μ.Ε.) στην οποία διατυπώθηκε η σχετική γνώμη του σύμφωνα με τις διατάξεις των παρ. 2 και 3 του Νόμ. 186/1975. (Αντί για τη σελ. 350,675) Σελ. 350,675(α) Τεύχος Ι-23 Σελ. 51 δ)Τη σχετική γνωμοδότηση του Συμβουλίου της Επικρατείας που περιέχεται στη 251/83 πράξη του, με πρόταση του Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-Τα μαθήματα Γενικής Παιδείας της τελευταίας τάξης των Λυκείων Μέσης Γενικής Εκπαίδευσης καθώς και τα μαθήματα της ΙΙ Δέσμης και τα Οικονομικά της ΙV Δέσμης των προπαρασκευαστικών μαθημάτων, όπως προβλέπονται από τα οικεία ωρολόγια και αναλυτικά προγράμματα, εξετάζονται στο σχολείο σύμφωνα με τις κείμενες διατάξεις περί απολυτηρίων εξετάσεων. Τα θέματα των Μαθηματικών της ΙΙ Δέσμης επιλέγονται σύμφωνα με τις διατάξεις του εδαφ. Δ΄ του άρθρ. 3 του Π.Δ. 508/77 (ΦΕΚ 161, τ.Α΄, 9.6.77) (ανωτ. αριθ. 43) και τα θέματα των μαθημάτων Γενικής Παιδείας και των Οικονομικών της ΙV Δέσμης σύμφωνα με τις διατάξεις του εδαφ. ΙΑ΄ του ιδίου άρθρου. Ειδικά για την εξέταση της ξένης γλώσσας εφαρμόζονται οι διατάξεις της παρ.1 του άρθρου τρίτου του Π.Δ. 452/81 (ΦΕΚ 124, τ.Α΄, 8.5.81) (ανωτ. αριθ. 58). Άρθρ.2.-(Αντικαθίσταται το εδαφ. ΙΙΙ της παρ. Γ του άρθρ. 3 Π.Δ. 508/1977, ΦΕΚ Α΄ 161, (ανωτ. αριθ. 43), όπως το εδαφ. ΙΙΙ είχε αντικατασταθεί από την παρ. 5 άρθρ. 27 Π.Δ. 298/1980, ΦΕΚ Α΄ 82 (ανωτ. αριθ. 54) και παρ. 2 άρθρ. 2 Π.Δ. 83/1983, ΦΕΚ Α΄ 36). Άρθρ.3.-1.Εξαιρετικά και μόνο για το σχολικό έτος 1982-83 οι διατάξεις του άρθρου μόνου του Π.Δ. 53/73 (ΦΕΚ 141, τ.Α΄, 6.7.73) (ανωτ. σελ. 347) έχουν αντίστοιχη εφαρμογή και για τους μαθητές της πρώτης (Α΄) τάξης και της πρώτης (Α΄) και δεύτερης (Β΄) τάξης των Ημερησίων Λυκείων Γενικής Εκπαίδευσης και της πρώτης (Α΄) και δεύτερης (Β΄) τάξης των τετραταξίων Λυκείων Γενικής Εκπαίδευσης. 2.Για τους μαθητές της τελευταίας τάξης Λυκείων Γενικής Εκπαίδευσης του σχολικού έτους 1982-83, οι οποίοι κατά τα δύο προηγούμενα σχολικά έτη δε βαθμολογήθηκαν στο μάθημα της Ξένης Γλώσσας ως αδίδακτοι, σύμφωνα με τις διατάξεις της παρ. 6 του άρθρ. 70 του από 20/6-8/7/55 Β.Δ/τος (ΦΕΚ 173, τ.Α΄, 8.7.55) (ανωτ. αριθ. 6) έχουν ισχύ εξαιρετικά και μόνο για το σχολικό έτος 1982-83, οι διατάξεις του άρθρου μόνου του Π.Δ. 53/73 (ΦΕΚ 141, τ.Α΄, 6.7.73). Σελ. 350,676(α) Τεύχος Ι-23 Σελ. 52 